Nora Sveaass

Nora Sveaass (født 1949) er en norsk psykolog og professor ved Psykologisk institutt ved Universitetet i Oslo.

Hun forsker på flyktninger, menneskerettsbrudd og psykologiske konsekvenser av tortur og vold samt behandling og rehabilitering av ofre for tortur og vold, herunder kvinner utsatt for seksuell vold i krig og konflikt.Nora Sveaass, Universitetet i Oslo Hun var medlem av FNs torturkomité i to perioder fra 2005 til 2013, etter å ha blitt nominert av regjeringene i de nordiske landene.Nora Sveaass gjenvalgt til FNs torturkomité, regjeringen.noSimen Gonsholt, «Torturoperatøren», Dagbladet Magasinet,19.12.2009, s. 8 Hun er medlem av FNs subkomité for forebygging av tortur fra 2014, og er den eneste som har vært medlem av begge komiteene. Hun er en av to nestledere i komiteen.Members of the UN Subcommittee on Prevention of Torture - Office of the Un High Commissioner for Human Rights

Sveaass vokste opp i Brasil.70 års omtale i Aftenposten 11. desember 2019 Hun ble utdannet cand.psychol. ved Universitetet i Oslo i 1975 og ble dr.psychol. i 2001. Hun er spesialist i klinisk psykologi. Hun arbeidet som sjefpsykolog ved Psykososialt team for flyktninger i Helsedirektoratet fra etableringen i 1986; enheten ble fra 1990 videreført som Psykososialt senter for flyktninger ved Instituttgruppe for psykiatri ved Det medisinske fakultet ved Universitetet i Oslo, og ble innlemmet i det UiO-eide instituttet Nasjonalt kunnskapssenter om vold og traumatisk stress (NKVTS) i 2004, der Sveaass ble forskningsleder for flyktninghelse og tvungen migrasjon. Hun ble utnevnt til førsteamanuensis ved Psykologisk institutt ved Universitetet i Oslo i 2008 og ble senere professor i psykologi.

Nora Sveaass leder prosjektet Health and Human Rights Info, som formidler kunnskap, retningslinjer og erfaringer til personer som i sitt arbeid møter mennesker utsatt for grove menneskerettighetsbrudd i forbindelse med krig, konflikt og katastrofer. Hun er president i rådet i Den norske Helsingforskomité.

Hun mottok Bjørn Kristiansens minnepris fra Norsk Psykologforening i 1996 og Amnesty Internationals menneskerettighetspris for 2009.Psykologforeningen Nora Sveaass wins Norwegian Amnesty's award for 2009  - Human Rights House Foundation 4. desember 2009Etterlengtet hyllest av Nora Sveaass - Amnesty International Norge 9. desember 2009 I 2018 fikk hun UiOs menneskerettighetsprisUiOs mnneskerettighetspris til Nora Sveaass - Uniforum/UiO 20. sept. 2018 og Akademikerprisen.Nora Sveaass er tildelt Akademikerprisen - Uniforum/UiO 24. oktober 2018Akademikerprisen til menneskerettighets-psykolog akademikerne.no  24. oktober 2018 I 2019 ble Sveaass utnevnt til ridder av 1. klasse av St. Olavs Orden for sin innsats for menneskerettighetene.

 Referanser 

Kategori:Norske psykologer
Kategori:Professorer ved Universitetet i Oslo
Kategori:Personer tilknyttet Nasjonalt kunnskapssenter om vold og traumatisk stress
Kategori:Personer tilknyttet FN
Kategori:Norske menneskerettighetsaktivister
Kategori:Riddere av 1. klasse av St. Olavs Orden